Hoërskool Centurion se nuwe normaal 'n groot sukses | AWSUM School News }
Home›Regional News›Gauteng Pretoria›Centurion›Hoërskool Centurion se nuwe normaal 'n groot sukses
Hoërskool Centurion se nuwe normaal 'n groot sukses
Met die gr.12-leerders se terugkeer skool toe, was daar baie onsekerheid onder die leerders, ouers en die gemeenskap. Hoërskool Centurion het verseker dat die prosesse en maatreëls rondom die terugkeer van die leerders so gemaklik en veilig as moontlik is.
Op 8 Junie het die Woerie-kampus weereens bewys waarom hulle die skool van geleenthede genoem word. Elke matriekleerder het met opgewondenheid die skool betree en Hoërskool Centurion het verseker dat elke ouer hulle kinders met geruste harte by die skool kon aflaai.
Die leerders het elke maatreël gevolg ten spyte daarvan die opgewondenheid hoog geloop het na die lang grendeltyd.
Die nuwe begin by Hoërskool Centurion is 'n reuse sukses en dit weerspieël die omgee vir elke Woerie en personeellid wat deel vorm van die familie op die Woerie-kampus.
Hoërskool Centurion is trots op elke leerder wat met geduld tydens die inperking hulle aanlynklasse gevolg het en in die moeilike tyd ondersteuning aan mekaar gebied het asook die personeel wat met toewyding 'n vreemde en nuwe manier van onderwys toegepas het om te verseker dat die leerders nie agter raak met die sillabus nie.